# ประวัติโรงเรียนสุเหร่าหะยีมินา

# ประวัติและความเป็นมา

 เริ่มก่อตั้งโรงเรียน เมื่อวันที่ 15 ตุลาคม 2471 โดยอาศัยศาลามัสยิดอิลดารุลมีนาเปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ต่อมาในปีการศึกษา 2515 ได้ขยายการศึกษาถึงชั้นประถมศึกษาปีที่ 7 แบบการศึกษาไม่บังคับ

 อาคารเรียนครั้งแรกเป็นศาลาสุเหร่าซึ่งปลูกสร้างเมื่อ พ.ศ.2469 สิ้นเงิน 5,000 บาท (ห้าพันบาทถ้วน) โดยใช้เงินเรี่ยไรจากประชาชน ต่อมาประชาชนได้ร่วมกันเสียสละทรัพย์และแรงงานซ่อมแซม อีก 2 ครั้ง คือวันที่ 28 สิงหาคม 2492 รื้อพื้นผุออก ถมดิน ทำพื้นแทน ต่อเติมเป็นมุขด้านหน้า 1 ห้อง สิ้นเงิน 7,262.50 บาท (เจ็ดพันสองร้อยหกสิบสองบาทห้าสิบสตางค์) วันที่ 20 ธันวาคม 2500 ทำพื้นห้องเป็นไม้ตลอด (ขออนุญาตจำหน่ายแล้ว)

 ปี พ.ศ. 2510 ได้งบประมาณจากองค์การบริหารส่วนจังหวัดเป็นเงิน 367,000 บาท (สามแสนหกหมื่นเจ็ดพันบาทถ้วน) สร้างอาคารเรียนแบบ 0217 ของกรมสามัญศึกษา ดัดแปลงเป็นแบบตึก ขนาด 6x9 เมตร 3 ห้องเรียน และขนาด 6x10 เมตร 1 ห้องเรียน

 ปี พ.ศ. 2511 ได้รับงบประมาณจากองค์การบริหารส่วนจังหวัดเป็นเงิน 100,000 บาท (หนึ่งแสน บาทถ้วน) ต่อเติม 4 ห้องเรียนชั้นล่าง

 ปี พ.ศ. 2519 ได้รับงบประมาณจากกรุงเทพมหานครเป็นเงิน 480,000 บาท (สี่แสนแปดหมื่นบาทถ้วน) สร้างอาคารเรียนแบบ 017 ของกรมสามัญศึกษา 4 ห้องเรียน ใต้ถุนโล่ง

 ปี พ.ศ. 2519 ได้รับงบประมาณจากกรุงเทพมหานครเป็นเงิน 112,000 บาท (หนึ่งแสนหนึ่งหมื่น สองพันบาทถ้วน) ซื้อที่ดินใช้ประโยชน์ของโรงเรียน เป็นเนื้อที่ 3 งาน 50 ตารางวา

4 มิถุนายน 2522 ได้รับเงินงบประมาณจากกรุงเทพมหานครหมวดค่าที่ดินและสิ่งก่อสร้างเป็นเงิน 1,438,000 บาท (หนึ่งล้านสี่แสนสามหมื่นแปดพันบาทถ้วน) สร้างอาคารเรียนแบบ 880 ของกรุงเทพมหานคร ขนาด 4 ห้องเรียน ใต้ถุนโล่ง ขนาด 9x 32 เมตร ต่อมาเมื่อวันที่ 4 กรกฎาคม 2523 ได้ต่อเติมชั้นล่างเพิ่มอีก 4 ห้องเรียน โดยใช้เงินงบประมาณจากกรุงเทพมหานคร เป็นเงิน 450,000 บาท (สี่แสนห้าหมื่นบาทถ้วน)

 19 กุมภาพันธ์ 2530 ได้รับเงินงบประมาณจากกรุงเทพมหานคร เป็นเงิน 99,000 บาท (เก้าหมื่นเก้าพันบาท) สร้างลานคอนกรีตเสริมเหล็ก หนา 0.10 เมตร เนื้อที่ประมาณ 450 ตารางเมตร และทำป้ายชื่อโรงเรียน 1 ป้าย

 6 ธันวาคม 2530 จัดงานเปิดป้ายมูลนิธิ เลขทะเบียน 3587 กทม. 10 มีนาคม 2530 เงินทุน 140,000 บาท (หนึ่งแสนสี่หมื่นบาทถ้วน) เงินทุนเดิมสมทบ 4,000 บาท (สี่พันบาทถ้วน)

 ปี พ.ศ. 2532 ได้รับมอบที่ดื่มน้ำ 10 ที่ จากงบพัฒนาฯ ส.ส. กทม. เขต 13 และห้องส้วม 2 ที่นั่ง (ห้องส้วมได้จำหน่ายแล้ว) รวมเป็นเงิน 25,000 บาท (สองหมื่นห้าพันบาทถ้วน) จำหน่ายแล้ว

ปี พ.ศ. 2532 ได้รับเงินงบประมาณจากกรุงเทพมหานคร สร้างห้องส้วมแบบ ศอ. 61 จำนวน 6 ที่นั่ง เป็นเงิน 156,000 บาท (หนึ่งแสนห้าหมื่นหกพันบาทถ้วน) จำหน่ายแล้ว

ปี พ.ศ. 2533 ได้รับเงินงบประมาณจากกรุงเทพมหานคร ปรับปรุงโรงอาหาร เป็นเงิน 70,000 บาท (เจ็ดหมื่นบาทถ้วน)

 ปี พ.ศ. 2535 ได้รับเงินงบประมาณจากกรุงเทพมหานคร ปรับปรุงโรงเรียนเป็นเงิน 1,525,000 บาท (หนึ่งล้านห้าแสนสองหมื่นห้าพันบาทถ้วน)

 ปี พ.ศ. 2538 ได้รับงบประมาณจากกรุงเทพมหานคร เป็นเงิน 361,600 บาท (สามแสนหกหมื่น หนึ่งพันหกร้อยบาทถ้วน) ปรับปรุงบริเวณโรงเรียน ถมดินสนาม และสร้างท่อระบายน้ำ

 ปี พ.ศ. 2542 ปรับปรุงซ่อมแซมอาคารเรียน

 ปี พ.ศ. 2544 ได้รับงบประมาณเงินกู้เวิลด์แบงค์ ปรับปรุงโรงเรียน

 ปี พ.ศ. 2546 ได้รับงบประมาณจากสำนักงานเขต สร้างอาคารเรียน 5 ชั้น

 ปี พ.ศ. 2549 ได้รับงบประมาณลานคอนกรีตบริเวณหน้าเสาธง

 ปี พ.ศ. 2557 ได้รับงบประมาณจากสำนักงานเขต สร้างอาคารเรียน 5 ชั้น

ปัจจุบัน ได้เปิดทำการสอนตั้งแต่ชั้นอนุบาล 1 ถึงชั้นประถมศึกษาปีที่ 6 มีอาคารทั้งหมด 4 หลัง อาคารที่ 1 เป็นอาคารไม้ 2 ชั้น อาคารที่ 2 เป็นอาคารไม้ชั้นเดียว อาคารที่ 3 เป็นอาคารคอนกรีต 5 ชั้น และอาคาร 4 เป็นอาคารคอนกรีต 5 ชั้น